rejauldu/bengali-wikipedia huggingface dataset:
বদরুল আলম (১৯২৯ – ১০ ডিসেম্বর ১৯৮০) বাংলাদেশের একজন ভাষা সৈনিক, চিকিৎসক ও মেডিকেল শিক্ষায়তনিক ব্যক্তি ছিলেন। তিনি  প্রথম শহিদ মিনারের নকশা করেছিলেন।  ভাষা আন্দোলনে অবদানের জন্য ২০১৪ সালে তাকে মরণোত্তর একুশে পদক প্রদান করা হয়েছিল।  জীবনী বদরুল আলম ১৯২৯ সালে শেরপুরে জন্মগ্রহণ করেন। তার বাবার নাম নাসির উদ্দিন আহমদ ও মায়ের নাম তহুরুন্নেছা। তার পৈতৃক নিবাস নারায়ণগঞ্জের সোনারগাঁওয়ে। তিনি ময়মনসিংহ জিলা স্কুল থেকে মাধ্যমিক পরীক্ষায় উত্তীর্ণ হবার পর মুন্সিগঞ্জের হরগঙ্গা কলেজ থেকে উচ্চ মাধ্যমিক পরীক্ষায় উত্তীর্ণ হন। এরপর, তিনি ঢাকা মেডিকেল কলেজে ভর্তি হন। ১৯৫৬ সালে তিনি সেখান থেকে এমবিবিএস ডিগ্রি লাভ করেন। তিনি ভাষা আন্দোলনে অংশগ্রহণ করেছিলেন। তিনি প্রথম শহিদ মিনারের নকশা করেছিলেন।  পড়াশোনা শেষ করার পর বদরুল আলম ঢাকা মেডিকেল কলেজে চাকরির জন্য আবেদন করেন কিন্তু, পদ খালি না থাকায় তিনি চাকরি পান নি।  এরপর, তিনি পশ্চিম পাকিস্তান গমন করেন ও সেখানকার আদোয়ালের একটি হাসপাতালে চাকরি করা শুরু করেন। তারপর, ১৯৫৭ সালে তিনি চাকরি ছেড়ে দিয়ে  পেশাওয়ারের একটি মেডিকেল কলেজে ১৯৫৭ সালে এনাটমি বিভাগের প্রভাষক পদে যোগদান করেন। ১৯৬১ সালে তিনি উচ্চশিক্ষা অর্জনের জন্য যুক্তরাজ্য গমন করেন। ১৯৬৭ সালে নিজ দেশে ফিরে আসেন তিনি।  ১৯৭০ সালে পাকিস্তান সিভিল সার্ভিস পরীক্ষায় উত্তীর্ণ হবার পর বদরুল আলম স্যার সলিমুল্লাহ মেডিকেল কলেজের সহকারী অধ্যাপক হিসেবে নিযুক্ত হন। ১০ বছর সেখানে চাকরি করার পর তাকে ঢাকা মেডিকেল কলেজে বদলি করা হয়।  বদরুল আলম ১৯৮০ সালের ১০ ডিসেম্বর মৃত্যুবরণ করেন। মৃত্যুর পর ২০১৪ সালে তিনি ভাষা আন্দোলনে অবদানের জন্য মরণোত্তর একুশে পদক লাভ করেন।  তথ্যসূত্র  বিষয়শ্রেণী:১৯২৯-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:শেরপুর জেলার ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী সাংবাদিক বিষয়শ্রেণী:ঢাকা মেডিকেল কলেজের প্রাক্তন শিক্ষার্থী বিষয়শ্রেণী:ভাষা আন্দোলনে একুশে পদক বিজয়ী বিষয়শ্রেণী:বাংলা ভাষা আন্দোলনের সক্রিয় কর্মী বিষয়শ্রেণী:বাংলাদেশী মেডিকেল শিক্ষক বিষয়শ্রেণী:একুশে পদক বিজয়ী বিষয়শ্রেণী:বীর উত্তম বিষয়শ্রেণী:মুক্তিবাহিনীর কর্মকর্তা
বিষ্ণু পুরাণ (সংস্কৃত: विष्णुपुराण) অষ্টাদশ হিন্দু মহাপুরাণের অন্যতম তথা একটি প্রাচীন ও মধ্যযুগীয় গুরুত্বপূর্ণ হিন্দু ধর্মগ্রন্থ। পরাশর ও তার শিষ্য মৈত্রেয়ের মধ্যে কথোপকথনরূপে বিধৃত এই পুরাণ ছয়টি অংশে বিভক্ত। মূল উপজীব্য বিষয় বিশ্বসৃষ্টি, দেবাসুরের সংগ্রামকাহিনি, বিষ্ণুর অবতারদের কথা ও কিংবদন্তি রাজাদের বংশবৃত্তান্ত।  মনে করা হয়, এই পুরাণের শ্লোকসংখ্যা ২৩,০০০। যদিও পুরাণে প্রাপ্ত শ্লোকের আসল সংখ্যা সাত হাজারেরও কম। পূর্ব ও পশ্চিম ভারতে বিশেষ স্থানীয় গুরুত্বসহকারে রচিত পুথিগুলির মধ্যে কোনো বিরোধ নেই এবং তাদের কোনো অংশই অনাবিষ্কৃত থাকেনি। মূল পাঠ ও টীকা উভয় ক্ষেত্রেই একটি সূচনা, মধ্যাংশ ও সমাপ্তি-অংশ দেখা যায়। এবং এই রচনা যে সম্পূর্ণ তা নিয়েও কোনো মতদ্বৈধতা নেই। এই রকম বিপরীতধর্মী ঘটনার কোনো যুক্তিযুক্ত কারণও অবশ্য জানা যায়নি।   বিষয়বস্তু  thumb|left|200px|বিষ্ণু  গ্রন্থের আরম্ভ হয় সৃষ্টি ও চার যুগের বর্ণনা দিয়ে। এছাড়াও প্রথম অংশে আলোচিত হয়েছে, রুদ্রের কাহিনী, সমুদ্র মন্থনের কথা, বিষ্ণুর পরমভক্ত ধ্রুবের কাহিনি ও প্রাচীন রাজা বেণ ও পৃথুর উপাখ্যান। পরবর্তী অংশের উপজীব্য পৃথুর উত্তরাধিকার প্রচেতাদের কাহিনি, হিরণ্যকশিপু ও প্রহ্লাদের প্রসিদ্ধ উপাখ্যান, বিভিন্ন অঞ্চল, জাতি, পর্বত ও নদী সহ পরিচিত বিশ্বের কিছু ভৌগোলিক বিবরণ, বিশ্বধারণা ও জড়ভরতের বিভিন্ন জন্মের কাহিনি। তৃতীয় অংশের আলোচ্য বিষয় মন্বন্তর, ব্যাসদেব ও যাজ্ঞবল্ক্য ঋষি, সূর্য, যম, ভক্ত শতধনু ও শৈব্য, চতুর্বর্ণ ও চতুরাশ্রমের কথা। চতুর্থ অংশে প্রাচীন ভারতের বিখ্যাত সূর্য ও চন্দ্রবংশের রাজাদের বিবরণ লিখিত আছে। এছাড়াও কলিযুগে ‘আবির্ভূত হবেন’ এমন কিছু রাজার তালিকাও দেওয়া হয়েছে। আর একটি তালিকায় রয়েছে শিশুনাগ, নন্দ ও মৌর্য প্রভৃতি মগধ রাজাদের কথা। পরবর্তী অংশে জন্ম থেকে যদুবংশ ধ্বংস পর্যন্ত কৃষ্ণজীবনী আলোচিত হয়েছে। ষষ্ঠ ও শেষ অংশে ভাবী কলিকালে সৃষ্টি ধ্বংস তথা পুরাণসকলের গুরুত্বের কথা আলোচিত হয়েছে।  কলিযুগের রাজারা দুর্নীতিপরায়ণ হবেন এবং তাঁদের প্রজাদের সম্পত্তি দখল করতে থাকবেন। তখন মর্যাদার একমাত্র মাপকাঠি হবে সম্পত্তি ও অর্থ; মিথ্যাই হবে সাফল্যের প্রধান মাধ্যম। জীবনধারণের সর্বজনমান্য পন্থা হবে দুর্নীতি। শেষে অর্থলোলুপ রাজাদের সমর্থন করতে না পেরে কলিযুগের মানুষেরা পর্বতমধ্যস্থ উপত্যকায় আশ্রয় নেবে।  বিষ্ণুধর্মোত্তর পুরাণ একটি পৃথক পুরাণ যা আলোচ্য পুরাণের একটি পরিশিষ্টাংশ।  হোরাস হেম্যান উইলসন এই পুরাণকে প্রাচীনতম পুরাণ বলে মনে করেন। তার মতে প্রথম খ্রিস্টপূর্বাব্দে এই গ্রন্থের রচনা।Wilson (2006), p. xii. যদিও গেভিন ফ্লাডের মতে, খ্রিস্টীয় চতুর্থ শতকে এই পুরাণ রচিত হয়।   পাদটীকা    তথ্যসূত্র      {{বই উদ্ধৃতি |শেষাংশ=Wilson |প্রথমাংশ=H. H. |লেখক-সংযোগ= |coauthors= |শিরোনাম=The Vishnu Purana: A System of Hindu Mythology and Tradition |ইউআরএল=https://archive.org/details/vishnupurana0000hhwi |বছর=2006 |প্রকাশক=Read Country Books|অবস্থান=Cambridge |আইএসবিএন=1846646642}}   আরও পড়ুন   Mani, Vettam. Puranic Encyclopedia''. 1st English ed. New Delhi: Motilal Banarsidass, 1975.   আরও দেখুন   রামের বংশবৃত্তান্ত  কৃষ্ণের বংশবৃত্তান্ত   বহিঃসংযোগ   Vishnu Purana translation by H.H. Wilson at sacred-texts  Abridged Translation of the Vishnu Purana  বিষয়শ্রেণী:পুরাণ বিষয়শ্রেণী:হিন্দু পুরাণ বিষয়শ্রেণী:মহাপুরাণ বিষয়শ্রেণী:হিন্দু ধর্মগ্রন্থ বিষয়শ্রেণী:বৈষ্ণবধর্ম বিষয়শ্রেণী:বৈষ্ণব ধর্মগ্রন্থ
কেভিন অ্যালেক্সান্ডার পারেদেস (; জন্ম: ৭ মে ২০০৩; কেভিন পারেদেস নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে জার্মান ক্লাব ভলফসবুর্গ এবং মার্কিন যুক্তরাষ্ট্র জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৯ সালে, পারেদেস মার্কিন যুক্তরাষ্ট্র অনূর্ধ্ব-১৬ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছিলেন। প্রায় তিন বছর যাবত মার্কিন যুক্তরাষ্ট্রের বয়সভিত্তিক দলের হয়ে খেলার পর, তিনি ২০২৩ সালে মার্কিন যুক্তরাষ্ট্রের হয়ে আন্তর্জাতিক পর্যায়ে অভিষেক করেছেন; মার্কিন যুক্তরাষ্ট্রের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।  প্রারম্ভিক জীবন কেভিন অ্যালেক্সান্ডার পারেদেস ২০০৩ সালের ৭ই মে তারিখে মার্কিন যুক্তরাষ্ট্রের ভার্জিনিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল পারেদেস মার্কিন যুক্তরাষ্ট্র অনূর্ধ্ব-১৬, মার্কিন যুক্তরাষ্ট্র অনূর্ধ্ব-২০ এবং মার্কিন যুক্তরাষ্ট্র অনূর্ধ্ব-২৩ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০১৯ সালের ১৫ই মে তারিখে তিনি মার্কিন যুক্তরাষ্ট্র অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। পারেদেস ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত মার্কিন যুক্তরাষ্ট্র অলিম্পিক দলে স্থান পেয়েছেন।  ২০২৩ সালের ১৩ই সেপ্টেম্বর তারিখে, ২০ বছর, ৪ মাস ও ৬ দিন বয়সে, বাম পায়ে ফুটবল খেলায় পারদর্শী পারেদেস ওমানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে মার্কিন যুক্তরাষ্ট্রের হয়ে অভিষেক করেছেন।https://int.soccerway.com/matches/2023/09/13/world/friendlies/united-states-of-america/oman/4103442/ উক্ত ম্যাচের ৭৯তম মিনিটে আক্রমণভাগের খেলোয়াড় টিমোথি ওয়াহের বদলি খেলোয়াড় হিসেবে তিনি মাঠে প্রবেশ করেছিলেন;https://www.ussoccer.com/stories/2023/08/berhalter-selects-24-player-biosteel-usmnt-training-camp-roster-ahead-of-september-matches ম্যাচে তিনি ২২ নম্বর জার্সি পরিধান করে বাম পার্শ্বীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4173896 ম্যাচটি মার্কিন যুক্তরাষ্ট্র ৪–০ গোলের ব্যবধানে জয়লাভ করেছিল।https://www.national-football-teams.com/matches/report/37392/Usa_Oman.html মার্কিন যুক্তরাষ্ট্রের হয়ে অভিষেকের বছরে পারেদেস সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল মার্কিন যুক্তরাষ্ট্র  ২০২৩  ৩  ০ সর্বমোট  ৩  ০  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ভিএফএল ভলফসবুর্গের খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২৩ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:মেজর লিগ সকারের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:লোন্ডোন ইউনাইটেড ফুটবল ক্লাবের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ফুলব্যাক
গর্ডন জেমস ওকস (২২ ডিসেম্বর ১৯৩১ – ১৪ আগস্ট ২০০৫)  ছিলেন একজন ব্রিটিশ লেবার পার্টির রাজনীতিবিদ।   জীবনের প্রথমার্ধ  ওকস চেশায়ারের উইডনেসে জন্মগ্রহণ করেন। তিনি উইডনেসের ওয়েড ডিকন গ্রামার স্কুল এবং লিভারপুল বিশ্ববিদ্যালয়ে শিক্ষা লাভ করেন। তিনি পেশায় একজন আইনজীবী ছিলেন। তিনি ১৯৫২ সালে উইডনেস বরো কাউন্সিলের কাউন্সিলর হন এবং ১৯৬৪ সালে মেয়র হিসেবে দায়িত্ব পালন করেন।   সংসদীয় কর্মজীবন  ওকস ১৯৫৯ সালে বেবিংটন এবং ১৯৬১ সালের উপনির্বাচনে ম্যানচেস্টার মস সাইডের কাছে পরাজিত হন।  তিনি ১৯৬৪ থেকে ১৯৭০ সাল পর্যন্ত বোল্টন ওয়েস্টের সংসদ সদস্য (এমপি) হিসেবে দায়িত্ব পালন করেন।  ১৯৭০ সালের নির্বাচনে তিনি রক্ষণশীল রবার্ট রেডমন্ডের কাছে ১,২৪৪ ভোটে পরাজিত হন। তিনি ১৯৭১ সালের উপনির্বাচন থেকে ১৯৮৩ সাল পর্যন্ত উইডনেসের জন্য এবং ১৯৮৩ থেকে ১৯৯৭ সাল পর্যন্ত হ্যাল্টনের জন্য পুনরায় নির্বাচিত হন।  ওকস ১৯৬৬ সাল থেকে স্বরাষ্ট্র সচিবের সংসদীয় ব্যক্তিগত সচিব হিসেবে দায়িত্ব পালন করেন এবং হ্যারল্ড উইলসনের সরকারে জেমস ক্যালাহ্যানের অধীনে জুনিয়র মন্ত্রী এবং প্রতিমন্ত্রী হিসেবে দায়িত্ব পালন করেন। ১৯৭৯ সালে তাকে যুক্তরাজ্যের প্রিভি কাউন্সিলের সদস্য করা হয়। ১৯৮৩ সালে তিনি বিরোধী দলের ফ্রন্ট বেঞ্চ ত্যাগ করেন।  ১৯৯৪ সালের ক্যাশ-ফর-কোয়েশন্স মামলায় তিনি ছিলেন সেই সংসদ সদস্যদের একজন, যার উত্তরে তিনি বলেছিলেন, "আমরা এখানে এভাবে কাজ করি না"।   ব্যক্তিগত জীবন এবং মৃত্যু  ওকস ১৯৫২ সাল থেকে ১৯৯৮ সালে তার মৃত্যুর আগ পর্যন্ত প্রাক্তন এস্থার ও'নিলের সাথে বিবাহিত ছিলেন। তাদের তিন পুত্র ছিল।"Gordon Oakes - Obituary". The Daily Telegraph. 16 August 2005. Retrieved 1 June 2017. তিনি ১৪ আগস্ট ২০০৫ সালে ৭৪ বছর বয়সে মারা যান।Bryan Davies (22 August 2005). "Gordon Oakes". The Guardian. Retrieved 18 October 2024.   তথ্যসূত্র    বহিঃসংযোগ      বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:যুক্তরাজ্যের সংসদ সদস্য ১৯৭৯-১৯৮৩ বিষয়শ্রেণী:যুক্তরাজ্যের সংসদ সদস্য ১৯৭৪-১৯৭৯ বিষয়শ্রেণী:যুক্তরাজ্যের সংসদ সদস্য ১৯৭৪ বিষয়শ্রেণী:যুক্তরাজ্যের সংসদ সদস্য ১৯৭০-১৯৭৪ বিষয়শ্রেণী:যুক্তরাজ্যের সংসদ সদস্য ১৯৬৬-১৯৭০ বিষয়শ্রেণী:যুক্তরাজ্যের সংসদ সদস্য ১৯৬৪-১৯৬৬ বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য বিষয়শ্রেণী:যুক্তরাজ্যের প্রিভি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:ইংল্যান্ডে ক্যান্সারে মৃত্যু বিষয়শ্রেণী:লিভারপুল বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০০৫-এ মৃত্যু বিষয়শ্রেণী:১৯৩১-এ জন্ম বিষয়শ্রেণী:২০শ শতাব্দীর ইংরেজ আইনজীবী বিষয়শ্রেণী:ইংরেজ সলিসিটর বিষয়শ্রেণী:বোল্টন পশ্চিমের যুক্তরাজ্যের সংসদ সদস্য বিষয়শ্রেণী:চেশায়ারের কাউন্সিলর
--                    Module:Template test case/config -- This module holds configuration data for Module:Template test case.  return {  -- Options  -- The magic word used in place of the template name when making nowiki -- invocations. templateNameMagicWord = '__TEMPLATENAME__',  -- The subpage that sandboxes are typically stored on. Used when loading -- wrapper template config and when guessing the sandbox template name. sandboxSubpage = 'খেলাঘর',  -- Messages  msg = {  -- The default header for test cases rendered in columns. ['columns-header'] = 'পাশাপাশি তুলনা',  -- The error message to use if a templaten option is missing. -- $1 - the number of the missing template option. ['missing-template-option-error'] = "'$1'-এ সমাপ্ত হওয়া এক বা একাধিক বিকল্প " .. 	"শনাক্ত হয়েছে, কিন্তু কোন 'template$1' বিকল্প পাওয়া যায়নি",  -- The error message to use if a nowiki invocation is used but the template -- name magic word is not found. -- $1 - the value of the template name magic word ['nowiki-magic-word-error'] = "টেমপ্লেটের নামের পরিবর্তে টেমপ্লেট আহ্বানে অবশ্যই '$1' " .. 	"অন্তর্ভুক্ত থাকতে হবে",  },  -- Wrapper template config. -- The wrapper template config is a table with wrapper template names as keys, -- and subtables containing two fields: --   func - the function name to be used with that template. This must be a --       function exported by the main module. This is optional: the default --       value is "table". --   args - a table of default arguments to be used with that template. This is --       is optional.  wrappers = { 	['টেমপ্লেট:পরীক্ষা পাতা'] = {}, 	['টেমপ্লেট:পরীক্ষা পাতার ছক'] = { 		args = {_format = 'columns'} 	}, 	['টেমপ্লেট:Testcase rows'] = { 		args = {_format = 'rows'} 	}, 	['টেমপ্লেট:Test case nowiki'] = { 		func = 'nowiki' 	}, 	['টেমপ্লেট:Nowiki template demo'] = { 		func = 'nowiki', 		args = {showheader = false, showtemplate2 = false} 	}, 	['টেমপ্লেট:Collapsible test case'] = { 		args = {_collapsible = true} 	}, 	['টেমপ্লেট:Collapsible 2 test case'] = { 		args = {_collapsible = true, _wantdiff = true} 	}, 	['টেমপ্লেট:Inline test case'] = { 		args = {_format = 'inline', _showcode = true} 	}, },  -- End config  }
মায়সুন জায়িদ () একজন আমেরিকান অভিনেত্রী এবং কৌতুকাভিনেতা। প্যালেস্টাইনের বংশোদ্ভূত, তিনিই আমেরিকার প্রথম মুসলিম নারী কৌতুকাভিনেতা এবং ফিলিস্তিন ও জর্ডানে স্ট্যান্ড-আপ কমেডি করা প্রথম ব্যক্তি হিসাবে সুপরিচিত।  প্রথমিক জীবন জায়িদ ১৯৭৪ সালে নিউ জার্সিতে জন্মগ্রহণ করেন। তিনি বিবিসিতে দেওয়া এক সাক্ষাত্কারে বর্ণনা করেন যে, "নিউ জার্সির একজন ফিলিস্তিনি মুসলিম কুমারী, যিনি একজন অভিনেত্রী, কৌতুকাভিনেতা এবং সমাজকর্মী" নিজেকে তুলে ধরেন।BBC NEWS | World | Middle East | Jerusalem Diary: Monday 7 July জায়িদ নিউ জার্সি ক্লিফাইড পার্কে বসবাস করেন। জায়িদ অ্যারিজোনা স্টেট ইউনিভার্সিটির থেকে তার বিএফএ ডিগ্রী সম্পন্ন করেন।  কর্মজীবন জায়িদ জনপ্রিয় টেলিভিশন ধারাবাহিক ওয়ার্ল্ড টার্নস ফর টু ইয়ার্স এবং ল এন্ড অর্ডার্স এ অতিথি উপস্থিতি, এনবিসি নাইটলি নিউজ এবং এবিসি এর ২০/২০-এ অভিনয়ের মাধ্যমে তার কর্মজীবন শুরু করেন।  তথ্যসূত্র  বহিঃসংযোগ  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম বিষয়শ্রেণী:ফিলিস্তিনি বংশোদ্ভূত মার্কিন ব্যক্তি বিষয়শ্রেণী:মার্কিন কৌতুকাভিনেত্রী বিষয়শ্রেণী:আমেরিকান স্ট্যান্ড আপ কমেডিয়ান বিষয়শ্রেণী:মুসলিম মহিলা কৌতুকাভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:২১শ শতাব্দীর মার্কিন কৌতুকাভিনয়শিল্পী বিষয়শ্রেণী:অ্যারিজোনা স্টেট ইউনিভার্সিটির প্রাক্তন শিক্ষার্থী বিষয়শ্রেণী:২১শ শতাব্দীর মার্কিন নারী বিষয়শ্রেণী:মার্কিন জনসমক্ষে কৌতুক পরিবেশন শিল্পী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:নিউ জার্সির মুসলিম
দামোহ () ভারতের মধ্য প্রদেশ রাজ্যের দামোহ জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯৫ মিটার (১৯৫২ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে দামোহ শহরের জনসংখ্যা হল ১১২,১৬০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৭৩%। পুরুষদের মধ্যে সাক্ষরতার হার ৭৯% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে দামোহ এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
মুজাদ্দিদ যামান আবু বকর সিদ্দীক ফুরফুরাভী রহ নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ০৮:১৮, ৩১ জানুয়ারি ২০১৫ (ইউটিসি)   – (অপসারণের প্রস্তাবনা দেখুনলগ দেখুন) () অবিশ্বকোষীয় রচনারীতি। উল্লেখযোগ্যতাও প্রতিষ্ঠিত নয়। বোধিসত্ত্ব (আলাপ) ০৩:১৬, ৭ নভেম্বর ২০১৪ (ইউটিসি)  উল্লেখযোগ্যতা পরিস্কার নয়। অপসারণে । --মহীন রীয়াদ (আলাপ) ০৫:৩৩, ১২ নভেম্বর ২০১৪ (ইউটিসি)     উল্লেখযোগ্য নয়। Kishor Sopnoneel (আলাপ) ০২:৪৮, ১৪ নভেম্বর ২০১৪ (ইউটিসি)    --রাফায়েল রাসেল (আলাপ) ০৪:৫৮, ১৪ নভেম্বর ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
১৯৬৭ সালের মার্চ মাসে সিকিমে সাধারণ নির্বাচন অনুষ্ঠিত হয়, যা আগে হওয়ার কথা ছিল কিন্তু চীন-ভারত যুদ্ধের পরে জরুরি অবস্থা ঘোষণা করার পরে স্থগিত করা হয়।Hamlet Bareh (2001) Encyclopaedia of North-East India: Sikkim Mittal Publications, p17 সিকিম জাতীয় কংগ্রেস ২৪ টি আসনের মধ্যে আটটি জিতে বৃহত্তম একক দল হিসাবে আবির্ভূত হয়। যদিও সিকিম ন্যাশনাল পার্টি মাত্র পাঁচটি আসনে জয়লাভ করে, তবে এর সংসদীয় উপদলের সাথে আরও তিনজন যোগ দিয়েছে (সোং (লিম্বু), সংঘ এবং তফসিলি জাতি সংরক্ষিত আসন থেকে একটি করে)।   নির্বাচনী ব্যবস্থা   রাজ্য পরিষদ ১৯৫৩ সালে চোগিয়াল দ্বারা প্রতিষ্ঠিত হয়েছিল।Bareh, p16 এটিতে মূলত ১৮ জন সদস্য ছিল, যার মধ্যে ১২ জন নির্বাচিত এবং ছয়জন (সভাপতি সহ) চোগিয়াল দ্বারা নিযুক্ত হন। ১২ জন নির্বাচিত সদস্যের মধ্যে ছয়জন নেপালি সম্প্রদায়ের এবং ছয়জন ভুটিয়া-লেপচা সম্প্রদায়ের জন্য। ১৯৫৮ সালের নির্বাচনের জন্য সংঘের জন্য একটি আসন এবং একজন অতিরিক্ত নিযুক্ত সদস্য যোগ করে আসন সংখ্যা ২০ করা হয়। ১৯৬৬ সালে আরও চারটি আসন যুক্ত করা হয়; নেপালি এবং লেপচা/ভুটিয়া সম্প্রদায়ের জন্য একটি করে, একইসাথে সোং (লিম্বু) এবং একটি তফসিলি জাতির জন্য একটি আসন।  কাউন্সিলে নির্বাচনের জন্য প্রার্থীদের বয়স কমপক্ষে ৩০ বছর হতে হবে, যেখানে ভোট দেওয়ার বয়স ২১ নির্ধারণ করা হয়।   ফলাফল    কার্যনির্বাহী পরিষদ   নির্বাচিত সদস্যদের মধ্য থেকে চোগিয়াল কর্তৃক নিম্নলিখিত ব্যক্তিদের কার্যনির্বাহী পরিষদের সদস্য হিসাবে নিযুক্ত করা হয়েছিল: #নামভূমিকা১নেটুক সেরিংনির্বাহী কাউন্সিলর২ভীম বাহাদুর গুরুংনির্বাহী কাউন্সিলর৩নাহকুল প্রধাননির্বাহী কাউন্সিলর৪নয়ন সেরিংডেপুটি এক্সিকিউটিভ কাউন্সিলর ৫নিমা সেরিংডেপুটি এক্সিকিউটিভ কাউন্সিলর৬ঠাকুর সিং রায়ডেপুটি এক্সিকিউটিভ কাউন্সিলর   তথ্যসূত্র   বিষয়শ্রেণী:সিকিমে নির্বাচন বিষয়শ্রেণী:১৯৬৭-এ এশিয়ায় নির্বাচন
রানাসিংহে আরাচ্চিগ সুরঙ্গা লকমল (; জন্ম: ১০ মার্চ, ১৯৮৭) আন্তর্জাতিক ক্রিকেটার হিসেবে শ্রীলঙ্কা জাতীয় ক্রিকেট দলে খেলছেন। শ্রীলঙ্কার মাতারা এলাকায় জন্মগ্রহণকারী লকমল ডানহাতি মিডিয়াম ফাস্ট বোলার ও ডানহাতি ব্যাটসম্যান হিসেবেই শ্রীলঙ্কা দলের অন্যতম সদস্যরূপে চিহ্নিত হয়ে আছেন। পাশাপাশি বর্তমানে তিনি তামিল ইউনিয়ন ক্রিকেট ও অ্যাথলেটিক ক্লাবের হয়ে ঘরোয়া ক্রিকেটে খেলছেন। ২০০৮-০৯ মৌসুমে পাকিস্তান সফরের সময় তিনি সর্বপ্রথম জাতীয় দলে ডাক পান। জানা যায় যে, তিনি সন্ত্রাসীদের দ্বারা শ্রীলঙ্কা দলের উপর আক্রমণে আঘাত পেয়েছিলেন।   খেলোয়াড়ী জীবন  সুরঙ্গা লকমল হাম্বানতোতা জেলার দেবারাউইয়া মধ্য মহাবিদ্যালয়ে পড়াশোনা করেন। এরপর তিনি গলের রিচমন্ড কলেজে স্থানান্তরিত হন।  ২০০৯ সালের ডিসেম্বরে দিলহারা ফার্নান্দো’র অনুপস্থিতিতে ভারত সফরে শ্রীলঙ্কা দলে ডাক পান। নাগপুরে অনুষ্ঠিত একদিনের আন্তর্জাতিকের দ্বিতীয় খেলায় ভারত দলের বিপক্ষে তার অভিষেক ঘটে। ঐ খেলায় তিনি ৮ ওভার বোলিং করে ৫৮ রান প্রদান করলেও কোন উইকেট লাভে ব্যর্থ হন। তারপরও তার দল তিন উইকেটের ব্যবধানে জয়লাভ করেছিল।  ২৩ নভেম্বর, ২০১০ তারিখে তার টেস্ট অভিষেক ঘটে। আর. প্রেমাদাসা স্টেডিয়ামে ওয়েস্ট ইন্ডিজের বিপক্ষে অনুষ্ঠিত ২য় টেস্টে শ্রীলঙ্কার ১১৪তম টেস্ট খেলোয়াড় হিসেবে তিনি অংশগ্রহণ করেন। ১ ডিসেম্বর, ২০১০ তারিখে বিশ্বের ৩য় বোলাররূপে সুরঙ্গা লকমল নতুন মাঠ হিসেবে পরিচিত পাল্লেকেলে আন্তর্জাতিক ক্রিকেট স্টেডিয়ামে অনুষ্ঠিত টেস্ট ক্রিকেট খেলায় ওয়েস্ট ইন্ডিজের ক্রিস গেইলকে প্রথম বলে আউট করে রেকর্ড বহিতে নাম লেখান। এরফলে তিনি ভারতের কপিল দেব এবং পাকিস্তানের ইমরান খানের সমকক্ষ হন।"Bravo’s 50 lifts WI to 134–2". BangaloreMirror.com. 2010-12-01. Retrieved 2010-12-05 এছাড়াও, তিনি হাম্বানতোতা জেলার প্রথম ক্রিকেটার হিসেবেও শ্রীলঙ্কা জাতীয় ক্রিকেট দলের প্রতিনিধিত্বকারী।   তথ্যসূত্র    আরও দেখুন   কুশল পেরেরা  শ্রীলঙ্কা জাতীয় ক্রিকেট দল  পাল্লেকেলে আন্তর্জাতিক ক্রিকেট স্টেডিয়াম  ২০১৩-১৪ সংযুক্ত আরব আমিরাতে পাকিস্তান ক্রিকেট দল বনাম শ্রীলঙ্কা ক্রিকেট দল   বহিঃসংযোগ       বিষয়শ্রেণী:শ্রীলঙ্কান ক্রিকেটার বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার বিষয়শ্রেণী:২০১৯ ক্রিকেট বিশ্বকাপের ক্রিকেটার বিষয়শ্রেণী:শ্রীলঙ্কার টুয়েন্টি২০ আন্তর্জাতিক ক্রিকেটার বিষয়শ্রেণী:বাসনাহিরা সাউথের ক্রিকেটার বিষয়শ্রেণী:তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার বিষয়শ্রেণী:জাফনা কিংসের ক্রিকেটার বিষয়শ্রেণী:রিচমন্ড কলেজের (শ্রীলঙ্কা) প্রাক্তন শিক্ষার্থী বিষয়শ্রেণী:ক্যান্ডি ক্রুসেডার্সের ক্রিকেটার বিষয়শ্রেণী:রুহুনার ক্রিকেটার বিষয়শ্রেণী:ডার্বিশায়ারের ক্রিকেটার
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ১২:৫২, ৭ অক্টোবর ২০১৮ (ইউটিসি) শাহ করম আলী   – (অপসারণের প্রস্তাবনা দেখুনলগ দেখুন) () উইকিপিডিয়ার উল্লেখযোগ্যতা অনুসারে মানদন্ড উত্তীর্ণ নন।  ~মহীন (আলাপ) ০৬:৫২, ২৯ সেপ্টেম্বর ২০১৮ (ইউটিসি) নিবন্ধটি মুছে ফেলাই উচিৎ বলে আমি মনে করছি কারণ শাহ করম আলীর কোনো ঐতিহাসিক বা স্থানীয় গুরুত্ব/তাৎপর্য্য নেই। Fayaz Rahman (আলাপ) ০৭:৫৩, ২৯ সেপ্টেম্বর ২০১৮ (ইউটিসি)   অপসারণে । --IqbalHossain (আলাপ) ০৬:২৮, ১ অক্টোবর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
পাকিস্তান শাহীন ফৌজ সাবেক পূর্ব পাকিস্তানের (বর্তমানে বাংলাদেশ) একটি বিলুপ্ত জাতীয় শিশু-কিশোর প্রতিষ্ঠান, যা ১৯৬৩ সালে আত্নপ্রকাশ করে।  ইসলামী আদর্শভিত্তিক এ প্রতিষ্ঠানটি এক দশক কাল পর্যন্ত অত্যন্ত সক্রিয় ভূমিকা পালন করে। সাবেক পূর্ব পাকিস্তান ছাড়াও পশ্চিম পাকিস্তানের লাহোর ও করাচীতে এর দুটি শাখা ছিল। এ সংগঠনের প্রতিষ্ঠতা সভাপতি ছিলেন সরকারি কর্মকর্তা নূর মোহাম্মদ আকন (সাবেক সহকারী সচিব)। এ সংগঠনের কেন্দ্রীয় কমিটিতে উল্লেখযোগ্য যারা ছিলেন ব্যারিষ্টার মোহাম্মদ কোরবান আলী, শাহ আব্দুল হান্নান (সাবেক সচিব), বিজ্ঞানী এ,কে,এম, মোসলেম উদ্দীন, ডক্টর হাবিবুল্লাহ, মুহসীন উদ্দিন।[মুহাম্মদ মতিউর রহমানঃ জীবন ও কর্ম - সম্পাদনা মাহবুবুল হক, প্রকাশক: হেরা পাবলিকেশন্স, প্রকাশকাল: এপ্রিল ২০০৯]   সাংগঠনিক কাঠামো   মুরুব্বী ও অভিভাবকদেরকে নিয়ে গঠিত হত কেন্দ্রীয় কমিটি এবং তাদের মধ্য থেকে একজন সভাপতির দায়িত্ব পালন করতেন। এর প্রতিষ্ঠতা সভাপতি ছিলেন জনাব নুর মোহাম্মদ আকন। তিনি ১৯৬৩ সাল থেকে ১৯৬৭ সাল পর্যন্ত দায়িত্ব পালন করেন। পরবর্তীতে মুহাম্মদ মতিউর রহমান ১৯৬৭ থেকে ১৯৭১ সাল পর্যন্ত সভাপতির দায়িত্ব পালন করেন।  অনূর্ধ্ব ষোল বছরের যে কেহ তার অভিভাবকের অনুমতিক্রমে শাহীন ফৌজের সদস্য হতে পারত। শাহীন ফৌজের সদস্যদেরকে নিয়ে এলাকা ভিত্তিক শাখা গঠিত হত। প্রতিটি শাখার একজন করে পরিচালক থাকত। শাহীন ফৌজের প্রতিষ্ঠালগ্ন থেকে এর পরিচালক ছিলেন কাজী শামসুল হক। তিনি সাপ্তাহিক জাহানে নও পত্রিকায় শাহিনের মাহফিল নামে একটি পাতা সম্পাদনা করতেন। সে সুবাদে তিনি শাহিন ভাই হিসাবে পরিচিতি লাভ করেছিলেন। জাহানে নও পত্রিকার শাহিনের মাহফিল পাতায় শাহিন সমাচার নামে একটি কলামে শাহীন ফৌজের কার্যক্রম প্রকাশিত হত।  কাজী শামসুল হক ১৯৭০ সাল পর্যন্ত শাহীন ফৌজের পরিচালকের দায়িত্ব পালন করেন। এর পরে ১৯৭০ এবং ১৯৭১ সালে শাহীন ফৌজের পরিচালকের দায়িত্ব পালন করেন মাসুদ আলী। কাজী শামসুল হক (শাহিন ভাই) বর্তমানে নিউইয়ার্ক প্রবাসী। সেখানে বসেই “এখন সময়” নামের একটি সাপ্তাহিক পত্রিকা প্রকাশ করছেন।  শাহীন ফৌজের প্রথম কাতারের সদস্য ছিলেন বর্তমানে বিশিষ্ট রাজনৈতিক বিশ্লেষক এ কলামিস্ট শাহ আব্দুল হালিম, যোগ ফাউন্ডেশনের মহাপরিচালক শহীদ আল বুখারী, মওসুমী ইন্ডাস্ট্রিজের চেয়ারম্যান কাজী মাহতাব উদ্দীন আহমদ, দৈনিক ইনকিলাবের বার্তা সম্পাদক মোহাম্মদ মুসা এ বিশিষ্ট চিকিৎসক ডা. শামসুদ্দৌলা প্রমুখ।[মুহাম্মদ মতিউর রহমান ঃ শিক্ষাবিদ, গবেষক ও সংগঠক - মাহবুবুল হক, এপ্রিল ২০০৯]   বিলুপ্তি  ১৯৭১ সালের পরে এ সংগঠনের আর কোন কার্যাকলাপ লক্ষ্য করা যায় নাই।   তথ্যসূত্র   বিষয়শ্রেণী:১৯৬৩-এ প্রতিষ্ঠিত
আল-মুক্তাফি বিল্লাহ শাহ মসজিদ () হলো মালয়েশিয়ার তেরেঙ্গানুর আধুনিক রাজকীয় মসজিদ। এটি কুয়ালা তেরেঙ্গানুর কাম্পুং লাদাং-এ অবস্থিত। নতুন রাজকীয় সামধিস্থলটি মসজিদ থেকে কিছুটা দূরে অবস্থিত।  ইতিহাস  মসজিদটির নির্মাণ কাজ ১৯৮১ সালে শুরু হয় এবং মসজিদটি ১৯৮৪ সালে শেষ হয়। সেপ্টেম্বর ১৯৮৪ সালে তেরেঙ্গানুর প্রয়াত সুলতান আলমারহুম মাহমুদ আল-মুক্তাফি বিল্লাহ শাহ মসজিদটির আনুষ্ঠানিক উদ্বোধন করেন।   তেরেঙ্গানু রাজকীয় সমাধি   সুলতান   সুলতান মাহমুদ আল-মুক্তাফি বিল্লাহ শাহ ইবনি আলমারহুম সুলতান ইসমাইল নাসিরুদ্দিন শাহ (মৃত্যু ১৯৯৮)   তেনকু আম্পুয়ান বেসার   তেনকু আম্পুয়ান বারিয়াহ বিনতে আলমারহুম সুলতান সালাহুদ্দিন আব্দুল আজিজ শাহ (মৃত্যু ২০১১)   অন্যান্য রাজকীয় সদস্য   তেনকু ফারাহ কুরাইশিয়াহ পুতেরি বিনতে আলমারহুম সুলতান মাহমুদ আল-মুক্তাফি বিল্লাহ শাহ (মৃত্যু ২০০১)  আরো দেখুন   মালয়েশিয়ায় ইসলাম   তথ্যসূত্র   বিষয়শ্রেণী:গম্বুজসহ মসজিদ বিষয়শ্রেণী:তেরেঙ্গানুর মসজিদ বিষয়শ্রেণী:১৯৮৪-এ সম্পন্ন মসজিদ বিষয়শ্রেণী:১৯৮৪-এ মালয়েশিয়ায় প্রতিষ্ঠিত